
CALENDARUL
admiterii în învăţământul dual pentru calificări profesionale de nivel 3, conform Cadrului naţional al calificărilor, pentru anul şcolar 2024-2025


	Data-limită/ Perioada
	Activitatea

	Pregătirea admiterii

	23 februarie 2024
	Elaborarea planului de măsuri judeţean/al municipiului Bucureşti pentru pregătirea şi organizarea admiterii Transmiterea, de către unităţile de învăţământ care au ofertă educaţională pentru învăţământul dual, spre aprobare, la inspectoratul şcolar judeţean/al municipiului Bucureşti (ISJ/ISMB), a propunerii privind componenţa comisiei de admitere din unitatea de învăţământ care are ofertă educaţională pentru învăţământ dual, avizată de consiliul de administraţie al unităţii de învăţământ

	27 februarie 2024
	Transmiterea, de către ISJ/ISMB, la unităţile de învăţământ care au ofertă educaţională pentru învăţământul dual, a aprobării comisiei de admitere din unitatea de învăţământ care are ofertă educaţională pentru învăţământ dual

	29 februarie 2024
	Unităţile de învăţământ care au ofertă educaţională pentru învăţământul dual stabilesc, împreună cu operatorii economici, tipul probelor de admitere şi organizarea unor eventuale probe eliminatorii.
Elaborarea Procedurii de admitere de către unităţile de învăţământ care au ofertă pentru învăţământul dual, împreună cu operatorii economici/instituţiile publice partenere.
Transmiterea spre avizare la ISJ/ISMB a Procedurii de admitere aprobate de consiliul de administraţie al unităţii de învăţământ care are ofertă pentru învăţământul dual

	4 martie 2024
	Transmiterea, de către ISJ/ISMB, la unităţile de învăţământ care au ofertă educaţională pentru învăţământul dual a avizului pentru Procedura de admitere
Afişarea, la sediul unităţilor de învăţământ care au ofertă educaţională pentru învăţământul dual, a Procedurii de admitere, a numărului de locuri propuse pe domenii de pregătire şi calificări profesionale pentru învăţământul dual; de asemenea, se vor preciza perioadele de înscriere şi datele planificate pentru eventualele probe de admitere.
Se vor afişa informaţii privind probele de admitere şi se va menţiona în mod expres dacă se vor organiza probe de admitere doar în situaţia în care numărul candidaţilor înscrişi la unitatea de învăţământ este mai mare decât numărul de locuri disponibile sau, după caz, independent de numărul de candidaţi înscrişi pe numărul de locuri disponibile. De asemenea, se va menţiona dacă se organizează probe eliminatorii.

	4 martie 2024
	Anunţarea, de către inspectoratele şcolare, a metodologiei de organizare a probei de verificare a cunoştinţelor de limbă modernă sau maternă
Transmiterea, de către Comisia naţională de admitere, a modelului fişei de înscriere în anul şcolar 2024-2025 în învăţământul profesional şi în învăţământul dual, precum şi a fişei de înscriere pe locurile speciale pentru romi sau pe locurile distinct alocate candidaţilor cu CES în unităţile de învăţământ de masă

	13 mai 2024
	Afişarea ofertei educaţionale aprobate pentru învăţământul dual, concretizată în domenii de pregătire şi calificări profesionale, cu evidenţierea operatorilor economici parteneri şi a locurilor de practică disponibile la fiecare dintre aceştia, la sediile şi pe site-urile unităţilor de învăţământ gimnazial, precum şi la sediile şi pe site-urile unităţilor de învăţământ cu ofertă educaţională pentru învăţământul dual
Crearea bazei de date la nivelul fiecărei unităţi de învăţământ gimnazial şi la nivel judeţean, cuprinzând datele personale ale elevilor din clasa a VIII-a în Sistemul informatic integrat al învăţământului din România (SIIIR), prin verificarea şi corectarea, după caz, a informaţiilor privind elevii şi formaţiunile de studiu la care aceştia sunt asociaţi
Introducerea informaţiilor despre admitere în broşura care va cuprinde, în secţiune distinctă, informaţii despre admiterea în învăţământul dual pentru anul şcolar 2024-2025
Postarea broşurii pe site-urile inspectoratelor şcolare, ale unităţilor de învăţământ profesional şi tehnic şi ale unităţilor de învăţământ gimnazial

	13-17 mai 2024
	Transmiterea în unităţile de învăţământ gimnazial a broşurilor în versiune tipărită, cuprinzând informaţiile privind admiterea în învăţământul liceal, în învăţământul profesional şi în învăţământul dual pentru anul şcolar 2024-2025
Afişarea în unităţile de învăţământ gimnazial şi pe site-ul acestora a graficului şedinţelor de informare a elevilor şi părinţilor cu privire la admiterea în învăţământul dual, a metodologiei şi a calendarului admiterii, a modului de completare a opţiunilor din fişa de înscriere în învăţământul profesional şi învăţământul dual, precum şi a unei adrese de e-mail şi unui număr de telefon dedicate admiterii

	24 mai 2024
	Transmiterea la Ministerul Educaţiei a broşurilor care cuprind informaţii despre admitere pentru fiecare judeţ/municipiul Bucureşti, în versiune electronică şi tipărită

	Informarea şi consilierea elevilor cu privire la oportunitatea de continuare a studiilor în învăţământul dual

	4 martie-17 mai
2024
	Fiecare unitate de învăţământ care, în anul şcolar 2023-2024, şcolarizează elevi în clasa a VIII-a, învăţământ gimnazial, organizează şi desfăşoară activităţi de orientare şi consiliere cu elevii de clasa a VIII-a, cu accent pe conştientizarea cerinţelor pieţei muncii şi a oportunităţilor pentru carieră şi pe continuarea pregătirii prin învăţământul dual, cu evidenţierea oportunităţilor oferite. Activităţile de orientare şi consiliere se derulează cu sprijinul consilierilor şcolari ai Centrului Judeţean de Resurse şi Asistenţă Educaţională (CJRAE)/Centrului Municipiului Bucureşti de Resurse şi Asistenţă Educaţională (CMBRAE) şi urmăresc pregătirea înscrierii elevilor în învăţământul dual.
Acţiunile menţionate se pot organiza şi prin mijloace electronice de comunicare (e-mail, videoconferinţă online, materiale postate pe paginile de internet ale unităţilor de învăţământ, CJRAE, inspectoratelor şcolare etc.).

	4 martie-17 mai
2024
	La nivelul fiecărei unităţi de învăţământ care are ofertă educaţională pentru învăţământul dual în anul şcolar 2024-2025 se desfăşoară acţiunea "Săptămâna meseriilor", cu sprijinul operatorilor economici parteneri, având ca principale scopuri:
- promovarea învăţământului profesional şi tehnic, în general, şi, în special, a modului de organizare şi funcţionare a învăţământului dual;, informare privind condiţiile în care elevii pot avea acces la învăţământul dual şi beneficiile acestei forme de pregătire;
- conştientizarea elevilor din clasa a VIII-a, învăţământ gimnazial, cu privire la oportunitatea continuării studiilor în învăţământul dual;
- informarea despre oferta de şcolarizare pentru învăţământul dual, condiţii de admitere.
Acţiunea menţionată se poate organiza şi prin mijloace electronice de comunicare (e-mail, videoconferinţă online, materiale postate pe paginile de internet ale unităţilor de învăţământ, CJRAE, inspectoratelor şcolare etc.).

	20 mai-14 iunie
2024
	Şedinţe/Acţiuni de instruire organizate de toate unităţile de învăţământ gimnazial cu elevii de clasa a VIII-a şi părinţii acestora pentru prezentarea metodologiei şi a calendarului admiterii, a procedurilor de admitere şi a planului de şcolarizare în învăţământul dual, a aspectelor specifice şi a modului de completare a opţiunilor din fişa de înscriere în învăţământul profesional şi dual.
Acţiunile menţionate se pot organiza şi prin mijloace electronice de comunicare (telefon, e-mail, videoconferinţă online etc.).

	15-31 mai 2024
	Inspectoratul şcolar judeţean (ISJ)/Inspectoratul Şcolar al Municipiului Bucureşti (ISMB) organizează târgul ofertelor educaţionale. Pentru prezentarea ofertei educaţionale în cadrul acestui eveniment, unităţile de învăţământ care au ofertă educaţională pentru învăţământul dual vor implica şi operatorii economici parteneri.
Târgul ofertelor educaţionale va avea şi o secţiune dedicată ofertei educaţionale la nivel regional.
Acţiunile menţionate se pot organiza şi prin mijloace electronice de comunicare (e-mail, videoconferinţă online, materiale postate pe paginile de internet ale unităţilor de învăţământ, CJRAE, ISJ/ISMB etc.).

	20 iunie 2024
	Transmiterea de către fiecare unitate de învăţământ gimnazial către comisia de admitere judeţeană/a municipiului Bucureşti a bazei de date cuprinzând mediile generale de absolvire ale absolvenţilor clasei a VIII-a, precum şi a listei elevilor corigenţi, repetenţi, cu situaţia neîncheiată, prin completarea acestor informaţii în aplicaţia informatică centralizată

	21 iunie 2024
	Transmiterea de către comisiile de admitere judeţene/a municipiului Bucureşti către Comisia naţională de admitere a bazei de date cuprinzând mediile generale de absolvire ale absolvenţilor clasei a VIII-a, prin confirmarea finalizării operaţiunilor specifice completării acestor date în aplicaţia informatică centralizată

	Proba de verificare a cunoştinţelor de limbă modernă sau maternă
- numai pentru situaţiile în care oferta educaţională aprobată cuprinde clase cu predare în limbile minorităţilor naţionale sau clase cu predare în regim bilingv a unei limbi moderne;
- pentru candidaţii interesaţi de înscrierea la unităţile de învăţământ/clasele cu predare în limbile minorităţilor naţionale, care nu au studiat în gimnaziu în limba maternă respectivă (calendar şi organizare comune pentru înscrierea în învăţământul liceal, profesional şi dual)

	13-15 mai 2024
	Eliberarea/Transmiterea anexelor fişelor de înscriere pentru candidaţii care doresc să participe la probe de verificare a cunoştinţelor de limbă modernă sau maternă
NOTĂ:
Se va utiliza acelaşi model de anexă la fişa de înscriere ca modelul aprobat ca anexă la fişa de înscriere pentru admiterea în învăţământul liceal - Anexa la fişa de înscriere pentru participarea la probele de aptitudini sau la probele de verificare a cunoştinţelor de limbă modernă sau maternă.

	16-17 mai 2024
	Înscrierea candidaţilor pentru probele de verificare a cunoştinţelor de limbă modernă sau maternă şi transmiterea/completarea anexelor fişelor de înscriere
NOTĂ:
Documentele necesare pentru recunoaşterea şi echivalarea rezultatelor obţinute la examene cu recunoaştere internaţională pentru certificarea competenţelor lingvistice în limbi străine cu proba de verificare a cunoştinţelor de limbă modernă pentru admiterea în clasele a IX-a cu program bilingv de predare a unei limbi moderne de circulaţie internaţională pot fi depuse/transmise la unitatea de învăţământ de provenienţă până la data de 27 mai 2024.

	21-24 mai 2024
	Desfăşurarea/Echivalarea probelor de verificare a cunoştinţelor de limbă modernă sau maternă

	27 mai 2024
	Comunicarea rezultatelor la probele de verificare a cunoştinţelor de limbă modernă sau maternă
Depunerea contestaţiilor la probele de verificare a cunoştinţelor de limbă modernă sau maternă (dacă există prevederi metodologice privind contestarea probelor)

	31 mai 2024
	Comunicarea rezultatelor finale, după contestaţii, la probele de verificare a cunoştinţelor de limbă modernă sau maternă Transmiterea către comisia de admitere judeţeană/a municipiului Bucureşti a listelor cu rezultatele finale la probele de verificare a cunoştinţelor de limbă modernă sau maternă, prin completarea acestora în aplicaţia informatică centralizată

	3-4 iunie 2024
	Ridicarea/Transmiterea anexelor fişelor de înscriere de la unităţile la care candidaţii au susţinut probele de verificare a cunoştinţelor de limbă modernă sau maternă

	14 iunie 2024
	Depunerea/Transmiterea anexelor fişelor de înscriere ale candidaţilor care au participat la probele de verificare a cunoştinţelor de limbă maternă la unităţile de învăţământ gimnazial de provenienţă

	20 iunie 2024
	Transmiterea de către comisiile de admitere judeţene/a municipiului Bucureşti, în format electronic, către Centrul naţional de admitere a listei candidaţilor care au promovat probele de verificare a cunoştinţelor de limbă modernă sau maternă şi a rezultatelor acestora la probe, prin introducerea şi confirmarea finalizării introducerii acestora în aplicaţia informatică centralizată

	Admiterea candidaţilor pe locurile speciale pentru romi

	Pregătirea admiterii

	12 aprilie 2024
	Şedinţe de instruire a profesorilor diriginţi, de către inspectorii şcolari pentru minorităţi/romi, privind prezentarea procedurilor de admitere pe locurile speciale pentru romi
Şedinţe de informare şi instruire cu părinţii şi elevii privind admiterea pe locurile speciale pentru romi; la şedinţe pot participa reprezentanţi ai organizaţiilor minorităţii rome.
NOTĂ:
După fiecare şedinţă se va întocmi proces-verbal de informare/instruire.

	13 mai 2024
	Afişarea locurilor speciale pentru candidaţii romi.
NOTĂ:
Pentru învăţământul dual, locurile speciale pentru candidaţii romi se stabilesc de comisiile de admitere judeţene/a municipiului Bucureşti împreună cu operatorii economici şi se alocă numai după acordul în scris al respectivilor operatori, ca locuri alocate peste numărul de locuri acordat prin planul de şcolarizare, în limita a 1-2 locuri suplimentare la clasă/grupă pentru fiecare profil/domeniu de pregătire/calificare/limbă de predare.
Nu se alocă locuri speciale pentru candidaţii romi la calificările din oferta pentru învăţământul dual la care, conform procedurii de admitere, se organizează probe eliminatorii sau probe de admitere independent de numărul candidaţilor înscrişi pe numărul de locuri disponibile.

	21 iunie 2024
	Eliberarea recomandărilor scrise de apartenenţă la etnia romă
NOTĂ:
Recomandările scrise vizând apartenenţa la etnia romă pot fi eliberate şi online. În această situaţie, recomandarea este transmisă, prin e-mail, unităţii de învăţământ din care provine candidatul, în format PDF, având semnătura electronică a emitentului. Răspunderea pentru autenticitatea şi conţinutul recomandării revine atât organizaţiei romilor care o emite, potrivit statutului şi procedurilor interne proprii cu privire la eliberarea recomandării, cât şi părintelui/reprezentantului legal al elevului care solicită eliberarea unei recomandări de apartenenţă la etnia romă.

	21 iunie 2024
	Depunerea şi înregistrarea de către părinte/reprezentantul legal a recomandării scrise de apartenenţă la etnia romă la unitatea de învăţământ de provenienţă, în vederea înscrierii elevilor pe locurile speciale pentru romi

	Admiterea pe locurile speciale pentru romi

	15-16 iulie 2024
	Completarea opţiunilor în fişa de înscriere în învăţământul profesional şi dual, pe locurile speciale pentru romi, de către candidaţii care solicită acest lucru şi de către părinţii acestora, asistaţi de diriginţii claselor a VIII-a, la unitatea de învăţământ sau prin formular transmis electronic
NOTĂ:
Orice fişă depusă după această dată nu va mai fi luată în considerare. Orice opţiune greşită poate conduce la o repartizare nedorită.

	17 iulie 2024
	Depunerea fişelor de înscriere ale candidaţilor pe locurile speciale pentru romi la ISJ/ISMB - comisia de admitere judeţeană/a municipiului Bucureşti

	18 iulie 2024
	Repartizarea candidaţilor pe locurile speciale pentru romi şi comunicarea rezultatelor candidaţilor prin afişarea la sediul şi pe site-ul inspectoratului şcolar
NOTĂ:
Repartizarea pe locurile speciale pentru romi se face în ordinea descrescătoare a mediei de admitere şi pe baza opţiunilor completate în fişa de înscriere, conform unei proceduri stabilite de către comisia judeţeană de admitere, publicată pe site-ul inspectoratului şcolar judeţean/al municipiului Bucureşti şi comunicată unităţilor de învăţământ până la data 14 iunie 2024 Mediile de admitere pentru candidaţii pe locurile speciale pentru romi în învăţământul dual se calculează conform art. 12 alin. (1) lit. b) din Metodologia-cadru de organizare şi desfăşurare a admiterii în învăţământul dual pentru calificări profesionale de nivel 3, conform Cadrului naţional al calificărilor, aprobată prin Ordinul ministrului educaţiei naţionale nr. 3.556/2017, cu modificările şi completările ulterioare.
Pot fi repartizaţi candidaţi romi pe locurile speciale destinate acestora, la clasele de învăţământ dual la care, conform Procedurii de admitere, nu se organizează probe de admitere independent de numărul candidaţilor înscrişi pe numărul de locuri disponibile, numai după primirea acordului scris, din partea operatorului economic implicat în formaţiunea de învăţământ dual respectivă, de alocare a locurilor suplimentare pentru romi peste numărul de locuri solicitate iniţial de operatorul economic respectiv pentru şcolarizarea în învăţământul dual.
Candidaţii nerepartizaţi vor ridica fişele de înscriere în vederea participării la etapele ulterioare de admitere.




	Admiterea candidaţilor pe locurile distincte alocate candidaţilor cu cerinţe educaţionale speciale (CES)
în unităţile de învăţământ de masă

	Pregătirea admiterii

	13 mai 2024
	Afişarea locurilor distinct alocate în unităţile de învăţământ de masă pentru candidaţii elevi cu CES
NOTĂ:
Pentru învăţământul dual, locurile speciale pentru candidaţii cu CES se stabilesc de comisiile de admitere judeţene/a municipiului Bucureşti împreună cu operatorii economici şi se alocă numai după acordul în scris al respectivilor operatori, ca locuri alocate peste numărul de locuri acordat prin planul de şcolarizare, în limita a 1-2 locuri/fiecare clasă/grupă pentru fiecare profil/domeniu/calificare/limbă de predare. Nu se alocă locuri speciale pentru candidaţii cu CES la calificările din oferta pentru învăţământul dual la care, conform Procedurii de admitere, se organizează probe eliminatorii sau probe de admitere independent de numărul candidaţilor înscrişi pe numărul de locuri disponibile.

	7 iunie 2024
	Şedinţe de informare şi instruire cu părinţii şi elevii, organizate de profesorii diriginţi, privind admiterea pe locurile distinct alocate pentru elevii cu CES
NOTĂ:
Şedinţele vizează orientarea şcolară a elevilor cu CES care doresc să candideze pe locuri distinct alocate în unităţi de învăţământ de masă şi la acestea pot participa în calitate de invitaţi reprezentanţi ai unităţilor de învăţământ liceal, profesional şi dual de masă, specialişti din cadrul CJRAE/CMBRAE, precum şi alţi factori reprezentativi. După fiecare şedinţă se va întocmi proces-verbal de informare/instruire.

	21 iunie 2024
	Obţinerea certificatului de orientare şcolară şi profesională pentru ciclul gimnazial, valabil pentru anul şcolar 2023-2024, emis de CJRAE/CMBRAE, care atestă existenţa unei cerinţe educaţionale speciale a elevului
NOTĂ:
Certificatul de orientare şcolară şi profesională este singurul document acceptat, conform prevederilor art. 3 lit. m) din anexa la Ordinul ministrului educaţiei, cercetării, tineretului şi sportului nr. 5.574/2011, cu modificările ulterioare, pentru admiterea pe locurile distinct alocate candidaţilor cu CES în unităţile de învăţământ de masă.

	21 iunie 2024
	Depunerea şi înregistrarea de către părinte/reprezentantul legal, la unitatea de învăţământ de provenienţă, a certificatului de orientare şcolară şi profesională emis CJRAE/CMBRAE, care atestă existenţa unei cerinţe educaţionale speciale a elevului, în vederea înscrierii acestuia pe locurile distinct alocate în unităţi de învăţământ de masă.



	Admiterea pe locurile distinct alocate candidaţilor cu CES în unităţile de învăţământ de masă

	15-16 iulie 2024
	Completarea opţiunilor în fişa de înscriere în învăţământul profesional şi dual, pe locuri distinct alocate pentru elevii cu CES în unităţi de învăţământ de masă, de către candidaţii care solicită acest lucru şi de către părinţii acestora, asistaţi de diriginţii claselor a VIII-a, la unitatea de învăţământ sau prin formular transmis electronic
NOTĂ:
Orice fişă depusă după această dată nu va mai fi luată în considerare. Orice opţiune greşită poate conduce la o repartizare nedorită.

	17 iulie 2024
	Depunerea fişelor de înscriere pentru locurile alocate pentru candidaţii cu CES la comisia de admitere judeţeană/a municipiului Bucureşti

	18 iulie 2024
	Repartizarea candidaţilor pe locurile distinct alocate candidaţilor cu CES în învăţământul de masă şi comunicarea rezultatelor candidaţilor prin afişarea la sediul şi pe site-ul inspectoratului şcolar
NOTĂ:
Repartizarea pe locurile speciale pentru candidaţii cu CES se face în ordinea descrescătoare a mediei de admitere şi pe baza opţiunilor completate în fişa de înscriere.
Mediile de admitere pentru candidaţii cu CES care candidează pe locurile special destinate acestora la învăţământul dual la care nu s-au organizat probe eliminatorii sau probe de admitere se calculează conform art. 12 alin. (1) lit. b) din Metodologia-cadru de organizare şi desfăşurare a admiterii în învăţământul dual pentru calificări profesionale de nivel 3, conform Cadrului naţional al calificărilor, aprobată prin Ordinul ministrului educaţiei naţionale nr. 3.556/2017, cu modificările şi completările ulterioare.
Candidaţii nerepartizaţi pe locurile distinct alocate candidaţilor cu CES, precum şi cei care au fost repartizaţi, dar care solicită, în scris, renunţarea la locul pe care au fost repartizaţi, vor ridica fişele de înscriere la învăţământul profesional şi dual pentru participarea la etapele ulterioare de admitere.

	Admiterea candidaţilor pentru învăţământul special
(calendar şi organizare comune pentru înscrierea în învăţământul liceal, profesional şi dual)

	15-16 iulie 2024
	Înscrierea şi repartizarea candidaţilor pentru învăţământul special
Repartizarea se face conform unei proceduri stabilite de către comisia de admitere judeţeană/a municipiului Bucureşti, publicată pe site-ul inspectoratului şcolar judeţean/al municipiului Bucureşti şi comunicată unităţilor de învăţământ până la data de 14 iunie 2024. Procedura poate să prevadă inclusiv posibilitatea de repartizare computerizată a candidaţilor, în funcţie de opţiunile exprimate de aceştia.
NOTĂ:
Înscrierea şi repartizarea candidaţilor pentru învăţământul dual special sunt similare cu cele prevăzute de reglementările pentru învăţământul liceal special, incluse în metodologia de organizare şi desfăşurare a admiterii în învăţământul liceal.


	Înscrierea şi admiterea elevilor la învăţământul dual

	Etapa I de admitere în învăţământul dual

	1-5 iulie 2024
	Secretariatele unităţilor de învăţământ gimnazial completează, la cererea elevilor şi a părinţilor/reprezentanţilor legali pentru minorii care solicită înscrierea în învăţământul dual, fişa de înscriere în învăţământul profesional şi dual cu informaţiile privind datele personale ale absolvenţilor claselor a VIII-a, mediile generale de absolvire, notele şi mediile obţinute la evaluarea naţională din clasa a VIII-a, prin tipărirea acestora din aplicaţia informatică centralizată.
Eliberarea de către unităţile de învăţământ gimnazial a fişei de înscriere în învăţământul profesional şi dual pentru candidaţii care solicită înscrierea în învăţământul dual
La solicitarea candidaţilor care au susţinut şi au promovat probele de verificare a cunoştinţelor de limbă modernă sau maternă, unităţile de învăţământ gimnazial eliberează, împreună cu fişa de înscriere, şi anexa fişei de înscriere completată cu rezultatul la proba/probele de verificare a cunoştinţelor de limbă modernă sau maternă.
NOTĂ:
Se va elibera o singură fişă de înscriere. Nu se eliberează fişe de înscriere elevilor din clasa a VIII-a cu situaţia şcolară neîncheiată, aflaţi în stare de corigenţă sau repetenţie.

	1-5 iulie 2024
	Înscrierea candidaţilor la unităţile de învăţământ care au ofertă educaţională pentru învăţământul dual, pe baza fişei de înscriere în învăţământul profesional şi dual
Unităţile de învăţământ care au ofertă educaţională pentru învăţământul dual oferă informaţiile şi îndrumările necesare pentru completarea de către candidaţi a opţiunilor pentru calificările profesionale din oferta şcolii.
NOTĂ:
Nu pot fi înscrişi candidaţii cu situaţia şcolară neîncheiată, aflaţi în stare de corigenţă sau repetenţie. Pot participa la această etapă atât candidaţii romi - nerepartizaţi pe locurile speciale destinate acestora, cât şi candidaţii cu CES - nerepartizaţi pe locurile speciale destinate acestora.

	5 iulie 2024
	Afişarea, la sediul unităţilor de învăţământ care au ofertă pentru învăţământ dual, a listei candidaţilor înscrişi în învăţământul dual
În situaţia în care numărul candidaţilor înscrişi la unitatea de învăţământ este mai mare decât numărul de locuri disponibile, precum şi în cazul în care s-a decis susţinerea de probe de admitere indiferent de numărul de candidaţi înscrişi pe numărul de locuri disponibile, se vor afişa şi precizări detaliate privind organizarea probelor de admitere, inclusiv a eventualelor probe eliminatorii (data, locul de desfăşurare, ora, acte necesare de identitate a candidaţilor, alte detalii organizatorice). Se va preciza dacă se organizează probe de admitere pentru toate calificările sau doar la calificarea/calificările la care numărul de candidaţi depăşeşte numărul de locuri de la calificarea/calificările respectivă(e).
Se vor face precizări şi referitor la posibilitatea redistribuirii la celelalte calificări pentru care nu s-au organizat probe de admitere, în situaţia în care candidaţii au optat în fişa de înscriere pentru aceste calificări.
Transmiterea către comisia de admitere judeţeană/a municipiului Bucureşti a situaţiei cu numărul de candidaţi înscrişi pentru admiterea în învăţământul dual, pentru fiecare calificare profesională.

	8-9 iulie 2024 Pentru candidaţii care optează pentru unităţile de învăţământ şi calificările la care se organizează probe eliminatorii
	Derularea probelor eliminatorii, în unităţile de învăţământ în care s-a decis organizarea acestora, conform graficului stabilit şi afişat de fiecare unitate de învăţământ care organizează probe eliminatorii

	8-9 iulie 2024 Pentru candidaţii care optează pentru unităţile de învăţământ şi calificările la care se organizează probe eliminatorii
	Comunicarea rezultatelor probelor eliminatorii la sediul unităţii de învăţământ care a organizat probe eliminatorii Rezultatele probelor eliminatorii susţinute în cadrul admiterii în învăţământul dual se afişează la sfârşitul fiecărei zile. Se va preciza şi posibilitatea înscrierii candidaţilor respinşi, în aceeaşi etapă de admitere, la o altă unitate de învăţământ care organizează învăţământ dual la care nu s-au organizat probe eliminatorii sau în învăţământul profesional la unităţile de învăţământ şi calificările la care nu s-au organizat probe de preselecţie, până la termenul stabilit prin calendarul admiterii în învăţământul dual, respectiv în învăţământul profesional.
NOTĂ:
În situaţia în care numărul candidaţilor admişi în urma probelor eliminatorii este mai mare decât numărul de locuri disponibile, precum şi în cazul în care s-a decis susţinerea de probe de admitere indiferent de numărul de candidaţi admişi în urma probelor eliminatorii se afişează şi precizări detaliate privind organizarea probelor de admitere (data, locul de desfăşurare, ora, acte necesare de identitate a candidaţilor, alte detalii organizatorice).
Secretariatele unităţilor de învăţământ care organizează admiterea în învăţământul dual eliberează, la cererea candidaţilor respinşi la probele eliminatorii, fişele de înscriere la învăţământul profesional şi dual, în vederea înscrierii la alte unităţi de învăţământ care organizează învăţământ profesional sau dual la calificări la care nu s-au organizat probe de preselecţie, respectiv probe eliminatorii în cazul învăţământului dual.
Rezultatele obţinute la probele eliminatorii nu pot fi contestate.

	10-11 iulie 2024 Pentru candidaţii care optează pentru unităţile de învăţământ şi calificările la care se organizează probe eliminatorii
	Ridicarea de către candidaţii respinşi la probele eliminatorii a fişelor de înscriere la învăţământul profesional şi dual de la unitatea de învăţământ care a organizat probele
NOTĂ:
În situaţia în care candidaţii au completat mai multe opţiuni, inclusiv pentru calificări profesionale la care unitatea de învăţământ nu a organizat probe eliminatorii, aceştia nu vor ridica fişele de înscriere, fiind consideraţi înscrişi pentru celelalte calificări profesionale pe care le-au marcat în fişa de înscriere. Candidaţii vor fi informaţi că, în cazul în care numărul candidaţilor care se vor înscrie la calificarea/calificările profesională(e) pentru care au optat va fi mai mare decât numărul de locuri, se va organiza o probă de admitere.
În cazul retragerii fişelor de înscriere de către candidaţii admişi la probele eliminatorii, pe locurile eliberate de aceştia pot fi admişi alţi candidaţi care au susţinut şi promovat probele respective, în ordinea rezultatelor obţinute la aceste probe.

	10-11 iulie 2024
	Înscrierea candidaţilor respinşi la probele eliminatorii, la unităţile de învăţământ la care nu s-au organizat probe eliminatorii, pe baza fişei de înscriere în învăţământul profesional şi dual
Se pot înscrie şi alţi candidaţi interesaţi care nu s-au înscris în perioadele de înscriere prevăzute mai sus.
NOTĂ:
Nu pot fi înscrişi candidaţii cu situaţia şcolară neîncheiată, aflaţi în stare de corigenţă sau repetenţie. Înscrierea candidaţilor respinşi la unităţile de învăţământ care au organizat probe eliminatorii şi care au ridicat fişa de înscriere se face pe baza aceleiaşi fişe, prin completarea casetelor pentru următoarea unitate de învăţământ şi a calificărilor profesionale din învăţământul dual pentru care optează.

	12 iulie 2024
	Actualizarea şi afişarea, la sediul unităţilor de învăţământ care au ofertă educaţională pentru învăţământul dual, a listei candidaţilor înscrişi la învăţământul dual
Afişarea informaţiilor (data, locul de desfăşurare, ora, acte necesare de identitate a candidaţilor, alte detalii organizatorice) privind organizarea probelor de admitere la unităţile de învăţământ în cazul în care numărul de candidaţi înscrişi este mai mare decât numărul locurilor oferite, precum şi în cazul în care unităţile de învăţământ au decis susţinerea de probe de admitere independent de numărul de candidaţi înscrişi pe numărul de locuri disponibile
Se va preciza dacă se organizează probe de admitere pentru toate calificările sau doar la calificarea/calificările la care numărul de candidaţi depăşeşte numărul de locuri de la calificarea/calificările respectivă(e).
Va fi prevăzută, de asemenea, posibilitatea redistribuirii la celelalte calificări pentru care nu s-au organizat probe de admitere, în situaţia în care candidaţii au optat în fişa de înscriere pentru aceste calificări.
Transmiterea către comisia de admitere judeţeană/a municipiului Bucureşti a situaţiei cu numărul de candidaţi înscrişi la învăţământul dual, pentru fiecare calificare profesională

	15-16 iulie 2024
	Desfăşurarea probelor de admitere
NOTĂ:
Probele de admitere se organizează numai la unităţile de învăţământ şi pentru calificările profesionale pentru care numărul elevilor înscrişi este mai mare decât numărul locurilor disponibile sau în cazul în care s-a decis susţinerea de probe de admitere indiferent de numărul de candidaţi înscrişi pe numărul de locuri disponibile. Se vor face menţiuni referitoare la anunţarea candidaţilor cu privire la organizarea de probe de admitere pentru toate calificările sau doar la calificarea/calificările la care numărul de candidaţi depăşeşte numărul de locuri de la calificarea/calificările respectivă(e). La unităţile de învăţământ la care, din motive obiective, nu este suficientă perioada menţionată pentru susţinerea probelor de admitere, acestea se pot derula şi pe parcursul perioadei 11-12 iulie 2024, conform graficului stabilit prin procedura de admitere elaborată şi adoptată la nivelul unităţii de învăţământ în colaborare cu operatorii economici parteneri.

	16 iulie 2024
	Afişarea rezultatelor la probele de admitere în învăţământul dual de către unităţile de învăţământ care au organizat aceste probe

	17 iulie 2024
	Depunerea contestaţiilor la probele de admitere Rezolvarea contestaţiilor
NOTĂ:
Rezultatele obţinute la probele eliminatorii şi la probele orale nu pot fi contestate.
Afişarea rezultatelor la probele de admitere, în urma rezolvării contestaţiilor, de către unităţile de învăţământ care le-au organizat
Calcularea de către comisiile de admitere din unităţile de învăţământ a mediilor finale de admitere, conform precizărilor de calcul din metodologia de admitere în învăţământul dual
Transmiterea la comisia de admitere judeţeană/a municipiului Bucureşti a listei candidaţilor declaraţi admişi şi a celor respinşi la admiterea în învăţământul dual de către toate unităţile de învăţământ, indiferent dacă au desfăşurat sau nu probe de admitere

	18 iulie 2024
	Validarea de către comisia de admitere judeţeană/a municipiului Bucureşti a candidaţilor declaraţi admişi în învăţământul dual Afişarea de către unităţile de învăţământ care organizează învăţământ dual a listei candidaţilor admişi şi a celor respinşi Afişarea precizărilor privind depunerea dosarelor de înscriere de către candidaţii admişi, respectiv ridicarea fişelor de înscriere de către candidaţii respinşi
Afişarea de precizări prin care candidaţii admişi la clase/grupe care, în urma primei etape de admitere, se află sub efectivul minim necesar constituirii formaţiunilor de studii sunt înştiinţaţi că, după depunerea dosarelor de înscriere, vor fi înmatriculaţi sub rezerva completării în urma etapei a II-a de admitere a numărului de locuri minim necesar pentru constituirea formaţiunilor de studii
Se va preciza, de asemenea, că, dacă nici în etapa a II-a nu se vor ocupa suficiente locuri pentru constituirea efectivelor minime, se poate decide redistribuirea candidaţilor prin comisia judeţeană/a municipiului Bucureşti de admitere în limita locurilor disponibile la alte clase sau unităţi şcolare în cadrul unei şedinţe publice la care vor fi invitaţi să participe

	19 şi 22 iulie 2024
	Ridicarea fişelor de înscriere în învăţământul profesional şi dual de către candidaţii declaraţi respinşi
Candidaţii respinşi la etapa I de admitere în învăţământul dual se pot înscrie în etapa a II-a de admitere în învăţământul profesional şi în învăţământul dual sau în etapele de admitere în învăţământul liceal.

	23-26 iulie 2024
	Depunerea dosarelor de înscriere la unităţile de învăţământ la care candidaţii au fost declaraţi admişi în învăţământul dual În cazul retragerii fişelor de înscriere sau nedepunerii dosarelor de înscriere de către candidaţii admişi, pe locurile eliberate de aceştia pot fi admişi alţi candidaţi, în ordinea rezultatelor obţinute la admiterea organizată în această etapă, cu condiţia încadrării în termenul de depunere a dosarelor de înscriere.

	26 iulie 2024
	Transmiterea de către unităţile de învăţământ care au ofertă educaţională pentru învăţământul dual la comisia judeţeană/a municipiului Bucureşti de admitere a situaţiei locurilor rămase libere în urma finalizării depunerii dosarelor de înscriere a candidaţilor admişi în această etapă de admitere

	29-31 iulie 2024
	Rezolvarea cazurilor speciale de către comisia de admitere judeţeană/a municipiului Bucureşti
Pentru rezolvarea cazurilor speciale, comisia de admitere judeţeană/a municipiului Bucureşti nu va repartiza candidaţi la calificări profesionale pentru care s-au organizat probe eliminatorii şi/sau de admitere.

	31 iulie 2024
	Transmiterea de către comisia de admitere judeţeană/a municipiului Bucureşti la unităţile de învăţământ care au ofertă educaţională pentru învăţământul dual a situaţiei rezolvării cazurilor speciale
Transmiterea de către comisia de admitere judeţeană/a municipiului Bucureşti la toate unităţile de învăţământ gimnazial a situaţiei locurilor libere pentru etapa a II-a de admitere la învăţământul dual din judeţ/municipiul Bucureşti

	31 iulie 2024
	Afişarea de către unităţile de învăţământ care au ofertă educaţională pentru învăţământul dual a candidaţilor înmatriculaţi şi a situaţiei cu locurile rămase libere în învăţământul dual, după depunerea dosarelor de înscriere în etapa I de admitere şi rezolvarea cazurilor speciale
ISJ/ISMB afişează şi publică pe pagina sa de internet lista locurilor libere pentru etapa a II-a de admitere în învăţământul dual din judeţ/municipiul Bucureşti.
În situaţia în care candidaţii au completat mai multe opţiuni, inclusiv pentru calificări profesionale la care unitatea de învăţământ nu a organizat probă eliminatorie, aceştia vor fi consideraţi înscrişi pentru celelalte calificări profesionale pe care le-au marcat în fişa de înscriere.
Transmiterea de către comisia de admitere din unitatea de învăţământ, în format electronic şi în scris, către comisia de admitere judeţeană/a municipiului Bucureşti, a listelor actualizate cu candidaţii înmatriculaţi şi a situaţiei locurilor neocupate la învăţământul dual

	1 august 2024
	Transmiterea de către comisia de admitere judeţeană/a municipiului Bucureşti la toate unităţile de învăţământ gimnazial a situaţiei locurilor libere pentru etapa a II-a de admitere la învăţământul dual din judeţ/municipiul Bucureşti

	1 august 2024
	Afişarea de către toate unităţile de învăţământ gimnazial a listei cu locurile libere pentru etapa a II-a de admitere în învăţământul dual din judeţ/municipiul Bucureşti
ISJ/ISMB afişează şi publică pe pagina sa de internet lista locurilor libere pentru etapa a II-a de admitere în învăţământul dual din judeţ/municipiul Bucureşti.

	Etapa a II-a de admitere în învăţământul dual

	2 şi 5 august 2024
	Eliberarea de către unităţile de învăţământ gimnazial a fişelor de înscriere pentru învăţământul profesional şi dual pentru candidaţii cărora nu li s-au eliberat fişe de înscriere în etapa I de admitere în învăţământul dual
La solicitarea candidaţilor care au susţinut şi au promovat probele de verificare a cunoştinţelor de limbă modernă sau maternă, unităţile de învăţământ gimnazial eliberează, împreună cu fişa de înscriere, şi anexa fişei de înscriere completată cu rezultatul la proba/probele de verificare a cunoştinţelor de limbă modernă sau maternă.
NOTĂ:
Se va elibera o singură fişă de înscriere.

	2 şi 5 august 2024
	Înscrierea candidaţilor care nu au participat la etapa I de admitere sau care au participat, dar nu au fost repartizaţi/admişi sau au fost admişi, dar nu şi-au depus dosarele de înscriere, la unităţile de învăţământ care au ofertă educaţională pentru învăţământ dual, pe baza fişei de înscriere în învăţământul profesional şi dual
Unităţile de învăţământ care au ofertă educaţională pentru învăţământul dual oferă informaţiile şi îndrumările necesare pentru completarea de către candidaţi a opţiunilor pentru calificările profesionale din oferta şcolii.
NOTĂ:
Nu pot fi înscrişi candidaţii cu situaţia şcolară neîncheiată, aflaţi în stare de corigenţă sau repetenţie. Pot participa la această etapă atât candidaţii romi, cât şi candidaţii cu CES nerepartizaţi pe locurile speciale destinate acestora.

	5 august 2024
	Afişarea la centrele de înscriere şi la sediul unităţilor de învăţământ care au ofertă pentru învăţământ dual a listei candidaţilor înscrişi în învăţământul dual
Pentru unităţile de învăţământ şi calificările la care se organizează probe eliminatorii şi/sau probe de admitere indiferent de numărul candidaţilor înscrişi, precum şi pentru cele la care se organizează probă suplimentară de admitere ca urmare a depăşirii numărului de candidaţi înscrişi faţă de numărul locurilor disponibile se vor afişa, împreună cu lista candidaţilor înscrişi, informaţiile privind derularea acestor probe (data, ora, locul de desfăşurare a probelor, acte de identitate necesare candidaţilor, alte detalii organizatorice).
Se va preciza dacă se organizează proba suplimentară de admitere pentru toate calificările sau doar la calificarea/calificările la care numărul de candidaţi depăşeşte numărul de locuri de la calificarea/calificările respectivă(e).
Va fi prevăzută, de asemenea, posibilitatea redistribuirii la celelalte calificări pentru care nu se organizează proba suplimentară, în situaţia în care candidaţii au optat în fişa de înscriere pentru aceste calificări.
În situaţia locurilor rămase libere se va preciza în mod expres situaţia locurilor libere la care se organizează probe eliminatorii.
Se va menţiona şi faptul că cei respinşi deoarece nu au completat mai multe opţiuni vor fi repartizaţi de către comisia de admitere judeţeană/a municipiului Bucureşti pe locurile libere după finalizarea etapei a II-a de admitere.
Transmiterea către comisia judeţeană de admitere a situaţiei cu numărul de candidaţi înscrişi pentru admiterea în învăţământul dual, pentru fiecare calificare profesională

	6 august 2024 Pentru candidaţii care optează pentru unităţile de învăţământ şi calificările la care se organizează probe eliminatorii
	Derularea probelor eliminatorii în unităţile de învăţământ în care s-a decis organizarea acestora, conform graficului stabilit şi afişat de fiecare unitate de învăţământ care organizează probele eliminatorii pentru calificările respective din învăţământul dual
Comunicarea rezultatelor probelor eliminatorii de către unitatea de învăţământ care a organizat probele eliminatorii pentru calificările respective
Rezultatele probelor eliminatorii se afişează la sfârşitul zilei, împreună cu precizarea privind posibilitatea candidaţilor respinşi de a fi repartizaţi pe locurile libere după finalizarea etapei a II-a de admitere de către comisia de admitere judeţeană/a municipiului Bucureşti.
Secretariatele unităţilor de învăţământ care organizează admiterea în învăţământul dual eliberează, la cererea candidaţilor respinşi la probele eliminatorii, fişele de înscriere la învăţământul profesional şi dual în vederea participării la etapa de repartizări şi redistribuiri pe locurile libere şi rezolvarea cazurilor speciale, după etapa a II-a de admitere, de către comisia de admitere judeţeană/a municipiului Bucureşti.
În situaţia în care candidaţii au completat mai multe opţiuni, inclusiv pentru calificări profesionale la care unitatea de învăţământ nu a organizat probe eliminatorii, aceştia nu vor ridica fişele de înscriere, fiind consideraţi înscrişi pentru celelalte calificări profesionale pe care le-au marcat în fişa de înscriere.
NOTĂ:
Rezultatele la probele eliminatorii nu pot fi contestate.

	7-8 august 2024 Pentru candidaţii care optează pentru unităţile de învăţământ şi calificările la care se organizează
probe de admitere şi probe suplimentare
de admitere
	Derularea probelor de admitere, în cazul în care numărul de candidaţi depăşeşte numărul de locuri sau în cazul în care este prevăzută organizarea acestora indiferent de numărul de candidaţi înscrişi pe numărul de locuri disponibile, conform graficului stabilit şi afişat de fiecare unitate de învăţământ care organizează probe de admitere

	8 august 2024
	Afişarea rezultatelor la probele de admitere şi la probele suplimentare de admitere de către unităţile de învăţământ

	9 august 2024
	Depunerea contestaţiilor la proba de admitere sau la proba suplimentară de admitere Rezolvarea contestaţiilor
Afişarea rezultatelor, în urma rezolvării contestaţiilor, de către unităţile de învăţământ care au organizat proba de admitere sau proba suplimentară de admitere
Calcularea de către comisiile de admitere din unităţile de învăţământ a mediilor de admitere, conform precizărilor de calcul din metodologia de admitere în învăţământul dual
Transmiterea la comisia de admitere judeţeană/a municipiului Bucureşti a listei candidaţilor declaraţi admişi şi a celor respinşi la admiterea în învăţământul dual, de către toate unităţile de învăţământ, indiferent dacă au desfăşurat sau nu proba eliminatorie/de admitere

	12 august 2024
	Validarea de către comisia de admitere judeţeană/a municipiului Bucureşti a listei candidaţilor declaraţi admişi în învăţământul dual
Afişarea de către unităţile de învăţământ care au ofertă pentru învăţământ dual a listei candidaţilor admişi şi a celor respinşi la învăţământul dual
Afişarea precizărilor privind depunerea dosarelor de înscriere de către candidaţii admişi, respectiv ridicarea fişelor de înscriere de către candidaţii respinşi
Afişarea de precizări prin care candidaţii admişi la clase/grupe cu efective care în urma primei etape de admitere se află sub efectivul minim necesar constituirii formaţiunilor de studii sunt înştiinţaţi că, după depunerea dosarelor de înscriere, vor fi înmatriculaţi sub rezerva completării numărului de locuri minim necesar pentru constituirea formaţiunilor de studii prin comisia de admitere judeţeană/a municipiului Bucureşti - prin repartizarea de alţi candidaţi şi, după caz, prin redistribuiri în cadrul unei şedinţe publice la care vor fi invitaţi să participe

	13-14 august
2024
	Depunerea dosarelor de înscriere la unităţile de învăţământ la care candidaţii au fost declaraţi admişi
În cazul retragerii fişelor de înscriere sau nedepunerii dosarelor de înscriere de către candidaţii admişi, pe locurile eliberate de aceştia pot fi admişi alţi candidaţi, în ordinea rezultatelor obţinute la admiterea organizată în această etapă, cu condiţia încadrării în termenul de depunere a dosarelor de înscriere.

	14 august 2024
	Transmiterea de către comisia de admitere din unitatea de învăţământ, în format electronic şi în scris, către comisia de admitere judeţeană/a municipiului Bucureşti a listelor finale cu candidaţii înmatriculaţi şi a situaţiei locurilor neocupate la învăţământul dual; cu acest prilej, unităţile de învăţământ care au în ofertă calificări la care, conform propriilor proceduri de admitere, au prevăzut probe eliminatorii şi/sau probe de admitere în învăţământul dual, independent de numărul candidaţilor înscrişi pe numărul de locuri disponibile, dar care, în urma consultării cu operatori economici şi cu acordul acestora, sunt interesate să îşi completeze locurile libere în cadrul acţiunilor de repartizare şi redistribuire organizate de către comisia de admitere judeţeană/a municipiului Bucureşti, informează în scris comisia de admitere judeţeană/a municipiului Bucureşti cu privire la acest acord.

	Etapa a III-a de repartizări şi redistribuiri pe locurile libere şi rezolvarea cazurilor speciale de către comisia de admitere judeţeană/a municipiului Bucureşti

	19 august 2024
	Afişarea de către comisia de admitere judeţeană/a municipiului Bucureşti a listei cu locurile libere şi a graficului activităţilor de repartizare şi redistribuire pe locurile libere şi de rezolvare a cazurilor speciale
Afişarea graficului, pe zile şi intervale orare, a activităţilor de repartizare şi redistribuire pe locurile libere şi de rezolvare a cazurilor speciale

	19-20 august 2024 (conform graficului afişat de comisia de admitere judeţeană/a municipiului Bucureşti)
	Repartizarea candidaţilor din etapa de repartizări şi redistribuiri pe locurile libere şi rezolvarea cazurilor speciale, de către comisia de admitere judeţeană/a municipiului Bucureşti
Repartizarea se face conform unei proceduri stabilite de către comisia de admitere judeţeană/a municipiului Bucureşti, publicată pe site-ul inspectoratului şcolar judeţean/al municipiului Bucureşti şi comunicată unităţilor de învăţământ până la data de 10 iulie 2024.
Rezolvarea cazurilor speciale de către comisia de admitere judeţeană/a municipiului Bucureşti
Repartizarea de către comisia de admitere judeţeană/a municipiului Bucureşti a candidaţilor care nu au participat sau nu au fost admişi la etapele anterioare de admitere sau au fost admişi, dar nu şi-au depus dosarele de înscriere la unităţile de învăţământ la care au fost declaraţi admişi
Rezolvarea de către comisia judeţeană/a municipiului Bucureşti a situaţiilor de la nivelul unităţilor de învăţământ la care, în urma celor două etape de admitere, nu s-au constituit în limitele legale formaţiuni de studiu, prin redistribuirea candidaţilor admişi la clase/grupe şi calificări la care nu s-au constituit efectivele minime legale
Transmiterea de către comisia de admitere judeţeană/a municipiului Bucureşti către unităţile de învăţământ care au ofertă educaţională pentru învăţământul dual a situaţiei finale privind candidaţii admişi, pe formaţiuni de studiu legal constituite NOT Ă:
Repartizarea şi redistribuirea elevilor la unităţile de învăţământ şi calificările la care, conform propriilor proceduri de admitere, sunt prevăzute probe eliminatorii sau probe de admitere, independent de numărul candidaţilor înscrişi pe numărul de locuri disponibile, vor fi posibile doar cu acordul scris al unităţii de învăţământ, transmis în urma consultării cu operatori economici.

	20 august 2024
	Afişarea de către unităţile de învăţământ care au ofertă pentru învăţământ dual a candidaţilor înmatriculaţi şi a situaţiei cu locurile rămase libere în învăţământul dual, după depunerea dosarelor de înscriere, rezolvarea cazurilor speciale, repartizările şi redistribuirile realizate prin comisia de admitere judeţeană/a municipiului Bucureşti

	20 august 2024
	Transmiterea către Centrul naţional de admitere a rezultatelor repartizărilor şi redistribuirilor, prin confirmarea încheierii operaţiunilor specifice în aplicaţia informatică centralizată



NOTĂ: 
La solicitarea comisiilor de admitere judeţene/a municipiului Bucureşti sau din proprie iniţiativă, Comisia naţională de admitere poate aproba, în situaţii justificate, modificarea datelor-limită/perioadelor şi evenimentelor din calendarul admiterii în învăţământul profesional şi în învăţământul dual, pentru anul şcolar 2024-2025.


